# Die Schedelsche Weltchronik (deutsch):285

| 284 <<<Vorheriges Blatt | Die Schedelsche Weltchronik Blatt CCLXXXV | Nächstes Blatt>>> 286 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## CCLXXXIV verso:

HJspania ein fast weytte gegent am erdpoden den besten wol zeuergleichen an waffen mechtig ist zu vnßern zeiten in fu$^e$nf ko$^e$nig getaylt. den ersten vnd den gro$^e$sten nennt man den ko$^e$nig Castelle. den andern zu Arrogon. den dritten zu Porthegalia. den vierden Nauerre. den fu$^e$nften Granate. den letsten setzen sie in Castella dem edeln vnd weytherrschenden ko$^e$nigreich. Dess ko$^e$nige auß dem plu$^o$t der Gothier gewachßen das geschlecht nye verwandelt haben. Vnnd wiewol Aluarius von Luna arrogonischer nation auß edelm geschlecht. doch außerhalb der ee geporn. dieweil ettwen Johanna dem ko$^e$nig also verku$^e$ndet het. das er einiger des reichs vnnd des ko$^e$nigs gewaltig gesehen wu$^e$rd. vnd Johannem den Nauerrischen ko$^e$nig. vnd Heinrichen den maister sant Jacobs ritterschafft mit seinem gewalt vnnd das ko$^e$nigreich zeregiren mit der waffen betru$^e$ebet het. yedoch lebet er darnach ettwielanng nach entsetzung seiner gu$^e$eter auß widerstand der ko$^e$nigin vom hof vertriben in einem abgesu$^e$nderten stand. Vnlang darnach wardt mit den obgenanten Johanne vnd Heinrico ein ernstlicher streit darinn vil lewt auff beder seyten ernyderlagen. aber Aluarus behielt den obsyg. vnd Heinrich wardt in demselben streyt an einer hand wund vnd starb in ku$^o$rtzen tagen darnach. Sein o$^e$berkeit vnd herrschung erlanget aluarus vnd wardt ettwielang darnach als ein vater vnd anschicker des ko$^e$nigreichs gehalten. doch gieng er zu letst auß neyd der gewaltigen ernyder. Dann dz er einen edeln der ime auß befelhe des ko$^e$nigs nit angeneme ding verku$^e$ndet auß seinem hawß durch ein fenster abstu$^e$rtzen hieß do wardt er alßpald gefangen vnd mitten auff dem margk enthawbt. ein man hohs gaists zu haws vnd zu feld beru$^e$mbt. vnd dem alweg grosse ding in dem gemu$^e$et sassen. Darnach hat Johannes ettwieuil iar durch sie selbs das ko$^e$nigreich geregirt. Nach seinem absterben empfieng sein sun Heinrich das ko$^e$nigreich ein volmu$^e$etiger iungling vnd der auffrichligkeit girig. der dann sein vorige gemahel verlassend ein andere auß Portugalia der kaiserin schwester zu der ee name vnd in das ko$^e$nigreich Granate mit hereßkraft ziehende einen grossen tail der feind landschaft zerru$^e$det vnd verwu$^e$estet hat. In dem Nauarrischen ko$^e$nigreich hat der sun wider den vater vnnd der vater wider den sun zu den waffen gegriffen. Zu letst wardt der sun auß dem reich vertriben vnd flohe zu Alphonso seinem vetter dem ko$^e$nig zu arrogonia vnd sicilia. Nach der gepurt Cristi .M.cccc.xci. iar ist das gantz ko$^e$nigreich Betice yetzo Granata genant nach vberwindung des haidnischen volcks vnd nach fangknus irs ko$^e$nigs vnnd nach erobrung der statt Granata mit schwerer belegerung von den cristen bestritten vnd besetzt wardt.

## CCLXXXV recto:

IN Portugalia ist Petrus mit dem zunamen der vnsprechend (dann also werden die su$^e$ne der ko$^e$nig ee sie regiren genennt) ein fu$^e$rst gross namens. der schier alles Europam die lere seiner tugennt zaigende durchwandert hat[.] Als er in pflegnus weise des ko$^e$nigreichs ettwielang mit grossem lobe gepflegen vnd nicht mit mynderm glawben Alphonso seinem vetter vnd tochterman widerstand gethan het vnd zu letst nach entstandnen zwittrechtigkeytten in wachsendem hass die sach zu einem streyt komen was mit geschoss verletzt gestorben. ein man grosser thate. der ettwen vnder kaiser Sigmunden mit fechten wider die Tu$^e$rcken grossen ru$^o$m vnd lobe erlannget. Darnach hat Alphonsus ein aller senftmu$^e$etigster fu$^e$rst. hohs hertzens vnnd mit sundrer klu$^o$gheit begabt das ko$^e$nigreich geru$^e$esamlich inngehalten. Als ime sein allerliebste gemahel starb do mocht ine nymant vberreden ein andere zenemen. sunder er wendet alle sein sorg dahin das er ettwas handelte das ime lob vnd dem cristenlichen stand frucht brechte. Darumb nach beru$^e$ffung vnd aufforderung des ko$^e$nigs adels vnd mechtigkeit name er das creu$^e$tz an sich vnd verhieße wider die Tu$^e$rcken einen heerzug. Als aber in nachfolgenden iaren Heinrich sahe das die gegent des Portugalischen ko$^e$nigreichs in kleiner rifier beschlossen wardt also auß begirde das ko$^e$nigreich zeerweittern do zohe er mit grossem gewalt in das Hispanisch meer vnnd funde auß rat vnd lere der ihenen die die gelegenhait der orden vnnd des meers kennen vil vnnd mancherlay innseln von den menschen nye bewonet. Vnder anndern schiffet er in ein innseln des meers von den menschen vnbewonet. aber doch an prunnen befeu$^e$chtet. faysts erdpodems. waldig. zu inwonunng vnnd besitzunng der menschen fu$^o$gsam. In dieselben innseln schicket er manncherlay geschlecht
* ↑ 1491